དམར་གསུར་ལ་བརྟེན་ནས་རང་གཞན་གྱི་འཆི་བ་བསླུ་བ་བཞུགས།།དམར་གསུང་ལ་བརྟེན་ནས་རང་གཞན་གྱི་འཆི་བ་བསླུ་བ་ནི།།ཨོཾ་ཨཱཿཧཱུཾ།ལན་གསུམ་
བརྗོད།དམར་གསུང་འདོད་ཡོན་རྒྱ་མཚོ་འདི།།དཀོན་མཆོག་སྲི་ཞུའི་མགྲོན་རྣམས་ལ།།ཟས་ཀྱི་ཉེར་ལེན་མི་མངའ་ཡང་།།མཆོད་པའི་ཡུལ་དུ་
དམིགས་ནས་འབུལ།།བདག་ཅག་བསོད་ནམས་ཚོགས་རྫོགས་ནས།།མྱུང་དུ་ཡེ་ཤེས་མཐོང་པར་ཤོག།མགོན་པོ་ཡོན་ཏན་མ་གྲོན་རྣམས་ལ།།
ཟག་མེད་བདུད་རྩིར་དམིགས་ནས་འབུལ།།བྱང་ཆུབ་སྒྲུབ་ལ་བར་གཅོད་པའི།།འགལ་རྐྱེན་མི་མཐུན་ཕྱོགས་ལས་སྲུངས།།རིགས་དྲུག་སྙིང་རྗེའི
མགྲོན་རྣམས་ཀྱིས།།རང་དང་འདོད་པའི་ལོངས་སྤྱོད་དུ།།མཐོང་ནས་ཟད་མེད་གཏེར་ལ་སྤྱོད།།དགའ་མགུ་ཚིམས་ཤིང་ཡི་རང་ནས།།སོ་
སོའི་སྡུག་བསྔལ་བྲལ་བར་ཤོག།བགེགས་རིགས་ལན་ཆགས་མགྲོན་རྣམས་ལ།།ཕ་མ་རྒྱལ་འཐབ་རྩོད་མེད་པར་བསྔོ།།སོ་སོའི་ཡིད་ལ

གང་འདོད་པའི།།ཟད་མི་ཤེས་པའི་ལོངས་སྤྱོད་དུ།།གྱུར་ནས་ཤ་འཁོན་བུ་ཡོན་བྱང་།།གནོད་སེམས་འཁོན་འཛིན་དག་པར་ཤོག།ཁྱད་པར
གཞན་གྱི་ལུས་སྲོག་ལ།།རྣམ་པར་སྣང་བའི་གནོད་སྦྱིན་དང་།།ཤ་ཟ་སྲིན་པོ་འབྱུང་པོའི་གདོན།།ཚེ་བརྐུ་མདངས་འཕྲོག་སྲོག་ལེན་ཅིང་།།ཤ་
དདང་ཁྲག་ལ་གདུང་བ་རྣམས།།དམར་གམུར་འདོད་ཡོན་ཀུན་ཁྱབ་འདིས།།ངོམས་ཤིང་ཚིམས་ལ་མཐུན་གྱུར་ཅིག།ཁྲོ་ཞིང་གཏུམ་པའི་སེམས་།
བོར་ར་ནས།།བྱང་ཆུབ་སེམས་དང་ལྡན་པར་ཤོག།རྒྱུ་འབྲས་བསླུ་བ་མེད་པ་དང་།།དཀོན་མཆོག་གསུམ་གྱི་བདེན་པ་དང་།།བདག་གི་ལྷག།
བསམ་རྣམ་དག་མཐུས།།བྱམས་པའི་སྟོབས་ཀྱིས་གནོད་སྦྱིན་ལས།།རང་གི་ཡུལ་ཁམས་བསྲུངས་པ་བཞིན།།མཐར་ཐུག་རང་གཞན་དོན་ཡོད
ཅིང་།།གནས་སྐབས་འཆི་བའི་འཇིགས་པ་ལས།།འགྲོ་བ་མང་པོའི་སྲོག་ཐར་ཤོག།གང་ཞིག་འདི་རུ་ལྷགས་པ་ཡི།།སའམ་འོན་ཏེ་བར

སྣང་གནས།།འབྱུང་པོ་གདུག་པའི་སེམས་ལྡན་ཀྱང་།།རྒྱུད་ལ་བྱང་ཆུབ་སེམས་སྐྱེས་ནས།།གཞན་ལ་འཚེ་བའི་བློ་སྤངས་ཏེ།།ཐར་པའི་ས་བོན་ཐེབས
པཔར་ཤོག།ཆོས་སྦྱིན་དང་དགེ་བ་བསྔོ།།ཕྱིར་དུས་ལ་ངེས་པ་མེད་ཅིང་ཁྱད་པར་མུན་སྲོད་ལ་གནོད་སྦྱིན་རྣམས་གཞན་གྱི་སྲོག་ལ་འཚེ་བའི་སླད་དུ་རྒྱུ་བ་ཡིན་པས།དེ་ཚེ་དམར་གསུར་སྦྱར་
ཞིང་རང་གི་རྒྱུད་ལ་བྱམས་སྙིང་རྗེ་བྱང་ཆུབ་ཀྱི་སེམས་དང་ལྡན་པས་ཆོས་དང་ཟང་ཟིང་གི་སྦྱིན་པ་ཐུན་མོང་དུ་གྱུར་པ་འདི་བྱས་ན་ཕན་ཡོན་བསམ་གྱི་མི་ཁྱབ་པ་ཡིན་ནོ།།ཞེས་པའང་ཀློང་
གསལ་བ་དང་ཆོས་ལྡན་པས་བསྐུལ་ངོར་རིག་པ་འཛིན་པ་མཁྱེན་བརྩེའི་ལྷས་སོ།།།